open-index/open-wikipedia-markdown huggingface dataset:
Peräjärvi (Parkano)

**Peräjärvi**  on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Peräjärvi on osa Sammatinjoen valuma-aluetta.

## Maantietoa
Järven pituus on 1 kilometriä, leveys 400 metriä ja sen pinta-ala on 17 hehtaaria. Se sijaitsee Jaakkolankylästä neljä kilometriä pohjoiseen ja Poikkeusjärven ja Saaresjärven keskivaiheilla. Järvi on pitkä ja kapea ja eteläpäässä lounaaseen työntyy 200 metriä pitkä lahti, joka on soistumassa umpeen. Järven pohjoispäässä on ainoana saarena pieni luoto.

Järveen laskee metsäojia, jotka tuovat vettä ympäröiviltä ojitetuilta soilta. Länsipuolella sijaistevasta suuresta Ainesnevalta laskee järveen kaksi ojaa ja pohjoiselta vieläkin suuremmalta Lehminevalta laskee Peräjärvenluoma järven pohjoispäähän. Myös pieni 800 metrin päässä sijaitseva Korpilampi laskee näiden samojen ojien kautta. Järven laskujoki on ojamainen Peräjärvenjoki, joka kulkee kaakkoon ja etelään ohittaen ensin 2,4 kilometrin jälkeen Sammatinlammen ja laskee lopulta kuuden kilometrin jälkeen Jaakkolanjärveen. Jokeen yhtyy pohjoisesta eli vasemmalta Saaresjärven laskuoja, jonka kautta laskevat myös Lylyjärvi, Reppulampi ja Hakojärvi, ja idästä Kolulampi.

Rantaviivan pituus on 2,8 kilometriä. Rannat ovat kovaa metsämaata lukuun ottamatta pohjoispäätä, joka on avosuota, ja länsiranta, jossa ranta muodostaa kosteikon. Järven luusuassa rannat viettävät jyrkästi veteen ja laskujokeen. Eteläpuolella kohoaa Peräjärvenvuoden kallioinen huippu 23 metriä korkealle. Järvellä on kaksi maataloa ja noin 10 vapaa-ajan asuntoa. Niille johtaa tiet Jaakkolankylän ja Karttiperän yhdistävältä yhdystieltä 13355. Rannan tuntumassa on myös kota. Kodan kautta kulkee Saaresjärveltä tuleva polku, joka johtaa lounaaseen Parkanon seurakunnan leirikeskukseen Poikkeusjärvelle.

## Vedenlaatu
Järven vedenlaatua on tutkittu ainakin kahdesti vuosina 1994 ja tammikuussa 2008. Vuonna 2008 oli järvessä 0,25 metriä jäätä. Ensimmäinen mittaus tehtiin metrin syvyydessä ja toinen 1,6 metrin syvyydestä. Mittausten mukaan veden hapen kyllästysaste oli ensin 12% ja myöhemmin 32%. Happea oli vedessä ensin 1,6&nbsp;mg/l (milligrammaa litrassa) ja myöhemmin 4,4&nbsp;mg/l. Veden kokonaisfosforipitoisuudet olivat 64&nbsp;µg/l (mikrogrammaa litrassa) ja 25&nbsp;µg/l. Vastaavasti kokonaistyppipitoisuudet olivat 690&nbsp;µg/l ja 740&nbsp;µg/l. Näkösyvyys oli vuonna 2008 0,8 metriä ja sameus päällysvedessä ensin 1,1 FNU ja vuonna 2008 0,7 FNU. Veden happamuusarvot (pH) olivat vastaavasti 5,0 ja 4,5.

## Historiaa
Vuonna 1959 painetussa peruskartassa oli Peräjärvi suuremman kokoinen kuin se on nykyään. Sillä oli tuolloin myös kaksi saarta, joista eteläisempi on maatunut kiinni rantaan suoritetun järvenlaskun yhteydessä. Järvenlaskun vaikutukset voidaan havaita seuraavassa peruskartassa vuodelta 1984.

## Lähteet
François Ciccolini

**François Ciccolini** (s. 3. kesäkuuta 1962) on ranskalainen jalkapallovalmentaja ja entinen hyökkääjä. Kaudella 2018–2019 hän toimi Stade Lavalin päävalmentajana ja kesällä 2019 hän siirtyi Gazélec Ajaccion päävalmentajaksi.

## Ura pelaajana

Ciccolini aloitti pelaajauransa Olympique Ajacciossa 1980-luvun alussa. Hän pelasi Ranskan alasarjoissa vuoteen 1986 saakka, jolloin hän siirtyi Division 2:ssa pelaavaan SC Bastiaan. Ciccolini viihtyi seurassa kaksi kautta, kunnes palasi Olympique Ajaccioon. Ciccolini lopetti uransa vuonna 1990, mutta palasi vielä kentille 1990-luvun lopussa AS Porto Vecchiossa.

## Ura valmentajana

Ciccolini aloitti valmennusuransa vuonna 1999 AS Porto Vecchion pelaajavalmentajana ja luotsasi seuraa Ranskan alasarjoissa pari vuotta. SC Bastian organisaatiossa Ciccolini aloitti vuonna 2002 B-joukkueen päävalmentajana. Kaudella 2004/05 hän toimi Bastian päävalmentajana, mutta sai potkut huhtikuussa 2005 seuran juututtua putoamiskamppailuun.  

Ciccolini palasi valmennustehtäviin kesällä 2008 FC Red Starin päävalmentajana, mutta sai potkut jo maaliskuussa 2009. Kesällä 2011 Ciccolinista tuli sveitsiläisen Neuchâtel Xamax'n päävalmentaja, mutta pesti päättyi potkuihin vain kahden ottelun jälkeen. Vuosina 2009–2011 Ciccolini valmensi AS Monacon U19-joukkuetta. Loka-marraskuussa 2014 Ciccolini toimi kuudessa ottelussa algerialaisen JS Kabylien päävalmentajana.

Joulukuussa 2014 Ciccolini palasi SC Bastian organisaatioon Ghislain Printantin apuvalmentajaksi. Printantin saatua potkut tammikuussa 2016, nousi Ciccolini putoamiskamppailuun juuttuneen Bastian peräsimeen. Ciccolinin johdolla Bastia paransi peliesityksiään ja nousi putoamisviivan alapuolelta liigan keskikastiin. Seurajohto palkitsi Ciccolinin huhtikuussa 2016 tekemällä hänen kanssaan kauden 2016/17 loppuun ulottuvan jatkosopimuksen.

## Lähteet
Brooklyn (täsmennyssivu)

**Brooklyn** voi tarkoittaa ainakin seuraavia:

* Brooklyn, yksi New Yorkin kaupungin hallintoalueista
* *[[Brooklyn (kirja)|Brooklyn]]*, Colm Tóibínin romaani vuodelta 2009
** *[[Brooklyn (elokuva)|Brooklyn]]*, romaaniin perustuva elokuva vuodelta 2015
* Brooklyn-luokka, Yhdysvaltain laivaston alusluokka toisessa maailmansodassa
* USS Brooklyn, useita Yhdysvaltain laivaston aluksia
* *[[Fine van Brooklyn]]*, Mika Waltarin pienoisromaani vuodelta 1943.
LIGO

**LIGO** eli **Laser Interferometer Gravitational-Wave Observatory** on gravitaatioaaltojen havaitsemiseen tarkoitettu laitteisto, joka sijaitsee Yhdysvalloissa. Helmikuussa 2016 ilmoitettiin, että laitteistolla on havaittu ensimmäistä kertaa gravitaatiosäteilyn aaltoja eli gravitaatioaaltoja.

## Rakenne ja toimintaperiaate

LIGO koostuu kahdesta osasta, jotka sijaitsevat Louisianan osavaltiossa sijaitsevassa Livingstonin observatoriossa ja Washingtonin osavaltiossa sijaitsevassa Hanfordin observatoriossa 3&nbsp;000 kilometrin päässä toisistaan. Molemmat havaintolaitteet muodostuvat kahdesta suorakulmassa toisiinsa nähden olevista neljä kilometriä pitkistä sakaroista. 

Mittaus perustuu siihen, että molempiin sakaroihin ammutaan samanaikaisesti lasersäteet. Normaalitilanteessa molempien säteiden pitäisi palata täsmälleen samaan aikaan lähtöpisteeseensä. Jos näin ei käy, voi kyse olla gravitaatioaaltojen vaikutuksesta. Säteiden matka-ajanmäärittämiseen käytetään Interferometriaa. Lisävarmuutta asiaan saadaan, kun verrataan Washingtonin ja Louisianan havaintolaitteiden samanaikaisten kokeiden tuloksia keskenään. Jos molemmissa tuloksissa näkyy sama poikkeama, tulkitaan, että kyseessä on gravitaatioaallon vaikutus.

## Gravitaatioaaltojen löytyminen 2015
Helmikuussa 2016 ilmoitettiin tiedotustilaisuudessa, että LIGOssa on havaittu gravitaatioaaltoja. 14. syyskuuta 2015 kello 11.51 UTC+2 havaittiin pulssi, joka tulkittiin seuraukseksi 1,3 miljardin valovuoden etäisyydellä tapahtuneesta kahden mustan aukon törmäämisestä.

## Lähteet

## Aiheesta muualla
*
Jaakko Laakso (keskimatkojen juoksija)

**Jaakko-Petteri Mikael Laakso** (s. 4. heinäkuuta 1992 Lempäälä) on suomalainen keskimatkojen juoksija, joka kilpailee pääosin 800 metrin juoksussa. Hän edustaa Tampereen Pyrintöä ja häntä valmentaa Lauri Hollo.

Kalevan kisoista Laakso on voittanut hopeaa 800 metrillä vuosina 2016 ja 2017.

Viestijuoksun Suomen-mestaruuskilpailuissa Laakso on voittanut 4 × 400 metrin viestijuoksussa kultaa vuonna 2016 ja hopeaa vuonna 2017.

Maastojuoksun SM-kilpailuissa Laakso saavutti joukkuekilpailussa pronssia 2017.

Laakso saavutti 800 metrillä hopeaa sisäratojen SM-kilpailuissa 2014. Vuoden 2015 sisäratojen SM-kilpailuissa hän saavutti kultaa 4 × 300 metrin viestistä ja hopeaa 800 metriltä. Vuoden 2016 sisäratojen SM-kilpailuista hän saavutti kultaa 800 metrillä ja 4 × 300 metrin viestissä.

Laakson ennätysaika 800 metrillä on Lapinlahden Eliittikisoissa 19. kesäkuuta 2016 juostu 1.48,25 ja 400 metrillä Raaseporin Karjaalla 12. kesäkuuta 2016 juostu 48,84.

## Lähteet
Lauri Mannila

**Lauri Mannila** (s. 12. kesäkuuta 1998) on suomalainen maastohiihtäjä. Mannila edustaa Taivalkosken Metsä-Veikkoja ja hänen valmentajanaan toimii Seppo Mannila.

Mannila saavutti pronssia suksikrossista vuoden 2016 nuorten talviolympialaisista Lillehammerista. Mitali oli Suomen ensimmäinen noissa kisoissa.

## Lähteet
Alma Koskinen

**Alma Helena Koskinen** (22. kesäkuuta 1872 Ilmajoki – 26. huhtikuuta 1949), oli suomalainen opettaja ja kotiteollisuuden edistäjä.

Koskisen vanhemmat olivat maanviljelijä Jaakko Koskinen ja Maria Wilhelmiina Kokko. Hän kävi Wetterhoffin työkoulun opettajaososaston, josta valmistui 1894, ja käsityökoulun 1895. Hän teki opintomatkoja Skandinaviaan ja Keski-Eurooppaan.

Koskinen oli Keski-Suomen kansanopiston opettaja 1899–1906, Lahden kansanopiston opettaja 1906–1910, Itä-Hämeen kotiteollisuus yhdistyksen sihteeri ja konsulentti 1910–1914, Kotiteollisuus oy Pirtin naiskäsitöiden johtaja 1914–1917, Kotikäsityö oy Tellervon toimitusjohtaja 1917–1949.

Koskinen oli Suomen käsityönopettajaliiton perustaja ja johtokunnan jäsen 1906–1931, Kotimaisen työn johtokunnan, myöhemmin hallituksen jäsen 1917–1949. Vuosina 1916–1934 hän oli Kotiteollisuusvaltuuskunnan jäsen sekä Suomen kotiteollisuusliiton perustaja ja hallinnon puheenjohtaja vuodesta 1929. Hän oli Suomen käsityönopettajaliiton kunniajäsen.

## Lähteet
The Predator (elokuva)

**The Predator** on vuonna 2018 ensi-iltansa saanut yhdysvaltalainen toimintaelokuva, jonka on ohjannut Shane Black. Black on myös käsikirjoittanut elokuvan yhdessä Fred Dekkerin kanssa. Elokuva ei ole uudelleenfilmatisointi vaan jatko-osa.

Arnold Schwarzenegger ilmaisi mielenkiintonsa uutta Predator-elokuvaa kohtaan, muttei esiintynyt siinä lopulta. Schwarzenegger esitti pääosaa ensimmäisessä elokuvassa. Siinä nähtiin myös Shane Black, joka esitti Hawkinsia.

## Näyttelijät

## Lähteet
Östra och Västra Kyrksundet

**Östra och Västra Kyrksundet** on kaksiosainen järvi Sundin kunnassa Ahvenanmaalla. Sen pinta-ala on 255,26 ha. Se esiintyy joissakin tilastoissa Ahvenanmaan suurimpana järvenä. Ylen ja Suomen ympäristökeskuksen vuonna 2011 järjestämässä kilpailussa se valittiin Ahvenanmaan maakuntajärveksi.

Östra Kyrksundetia ympäröivät pohjoispuolella viljelysmaat, eteläpuolella jyrkät kalliot. Se on luokiteltu rehevöityneeksi 1980-luvulla. Järven kasvillisuus on Ahvenanmaan monipuolisinta, ja siihen kuuluu muun muassa järviruoko, osmankäämi, keltakurjenmiekka, vesihierakka, karvalehti, tähkä-ärviä sekä eri vitalajeja sekä kelluslehtisiä kasveja kuten ulpukka ja lumme.

Molempien järvien kalastoa on aiemmin hallinnut särki, jonka osuus on nyttemmin pienentynyt. Nykyisin kaloja on paljon, etenkin ahventa, mutta särki on edelleen yleinen.

Järviä yhdistämään on kaivettu noin 200 metriä pitkä kanava, Bromansströmmen. Västra Kyrksundet on yhteydessä Itämereen Slottsundetin kautta. Maankohoamisen takia järvet ovat muuttuneet makeavetisiksi, mutta 1930-luvulla sekä Bromansströmmen että Slottsundet ruopattiin, ja Västra Kyrksundetiin pääsi suolavettä. Vuodesta 1979 alkaen järvet ovat jälleen olleet erossa merivedestä, mutta pohjan lähellä on edelleen suolavesikerroksia. Bromansströmmen on ruopattu vuonna 2012 tavoitteena avata se kulkukelpoiseksi pienveneille.

Östra och Västra Kyrksundet on laajin Sundin kahdeksastatoista järvestä. Toiseksi laajin on Sonröda träsk, joka sijaitsee Östra Kyrksundetin pohjoispuolella. Sonröda träskin ja Östra Kyrksundetin välissä sijaitsee Björby träsk.

## Lähteet
Vidat

**Vidat** eli **lapavidat** (*Potamogeton*) on vitakasveihin kuuluva kasvisuku. Siihen kuuluu 90 lajia ja lisäksi monia kymmeniä risteymälajeja. Suomessa tavataan 14 eri vitalajia sekä useita lajienvälisiä risteymiä ja risteymälajeja.

Vitoja esiintyy maailmanlaajuisesti.

Vidat ovat monivuotisia ja juurakollisia vesikasveja. Niiden varsi kasvaa pohjasta ja on useilla lajeilla noin metrin pituinen. Kaikilla vitalajeilla on ohuita vedenalaisia uposlehtiä ja joillakin lajeilla on uposlehtien lisäksi myös paksumpia kelluslehtiä. Uposlehdet ovat joko nauhamaisia tai soikeita, kun taas kelluslehdet ovat enemmän tai vähemmän soikeita. Vitojen kukintona on pitkähkön varren päässä oleva tähkä. Kukat ovat nelilukuisia, ja hedelmä on kuiva luumarja.

Nykyisin vitojen suku on usein jaettu kahdeksi erilliseksi suvuksi: lapavidat (*Potamogeton*) ja kaitavidat (*Stuckenia*).

Eräitä vitalajeja pidetään haitallisina tulokaslajeina.

## Lajeja ja risteymiä
* ahvenvita (*Potamogeton perfoliatus*)
* hapsivita (*Potamogeton pectinatus*, syn. *Stuckenia pectinata*)
* heinävita (*Potamogeton gramineus*)
* hentovita (*Potamogeton pusillus*)
* huiskavita (*Potamogeton* × *fennicus*, syn. *Stuckenia* × *fennica*), merividan ja tuppividan risteymä
* jokivita (*Potamogeton* × *exilis*), purovidan ja uistinvidan risteymä
* jouhivita (*Potamogeton rutilus*)
* kiiluvita (*Potamogeton* × *nitens*), heinävidan ja ahvenvidan risteymä
* kyhmyvita (*Potamogeton trichoides*)
* lankavita (*Potamogeton* × *suecicus*, syn. *Stuckenia* × *suecica*), merividan ja hapsividan risteymä
* litteävita (*Potamogeton compressus*)
* lähdevita (*Potamogeton coloratus*)
* merivita (*Potamogeton filiformis*, syn. *Stuckenia filiformis*)
* nauhavita (*Potamogeton* × *sparganiifolius*), heinävidan ja uistinvidan risteymä
* otavita eli otalehtivita (*Potamogeton friesii*)
* pikkuvita (*Potamogeton berchtoldii*)
* pitkälehtivita (*Potamogeton praelongus*)
* pohjanlahdenvita (*Potamogeton* × *bottnicus*, syn. *Stuckenia* × *bottnica*), hapsividan ja tuppividan risteymä
* poimuvita (*Potamogeton crispus*)
* purovita (*Potamogeton alpinus*)
* soikkovita (*Potamogeton nodosus*)
* suippuvita (*Potamogeton acutifolius*)
* tatarvita (*Potamogeton polygonifolius*)
* tuppivita (*Potamogeton vaginatus*, syn. *Stuckenia vaginata*)
* tylppövita eli tylppälehtivita (*Potamogeton obtusifolius*)
* uistinvita (*Potamogeton natans*)
* vaskivita (*Potamogeton* × *angustifolius*, syn. *Potamogeton* × *zizii*), heinävidan ja välkevidan risteymä
* välkevita (*Potamogeton lucens*)

## Lähteet

## Aiheesta muualla
* Suomen Lajitietokeskus: Lapavidat (''Potamogeton'')
* Kassu – Kasvien suomenkieliset nimet: Vidat (''Potamogeton'')
* ITIS: ''Potamogeton'' 
* United States Department of Agriculture (USDA): ''Potamogeton'' 
* Flora of China: ''Potamogeton''
Anthon van Rappard

**Anthon Gerhard Alexander van Rappard** (14. toukokuuta 1858 Zeist, Alankomaat – 1. maaliskuuta 1892 Santpoort) oli hollantilainen taidemaalari ja piirtäjä. Hän maalasi öljyväreillä ja vesiväreillä.

Van Rappard oli Lawrence Alma-Tademan ja Jean-Léon Gérômen oppilas. Hän maalasi uransa aikana 1873–1892 Hollannissa, Belgiassa ja Pariisissa, viimeiset kolme vuottaan Santpoortissa. Hän oli Vincent van Goghin ystävä vuosina 1881–1885.

## Lähteet

## Aiheesta muualla
Kenta Maeda

**Kenta Maeda** (; s. 11. huhtikuuta 1988) on japanilainen baseballpelaaja, tarkemmin oikeakätinen aloittava syöttäjä. Hän syntyi Tadaokassa, Osakan prefektuurissa, ja pelasi vuosina 2007–2015 japanilaisessa Hiroshima Toyo Carp -joukkueessa.

## Yhdysvallat
Maeda päätti yrittää uraa Yhdysvalloissa ja allekirjoitti 7. tammikuuta 2016 25 miljoonan dollarin viisivuotissopimuksen Los Angeles Dodgersin kanssa. 

## Lähteet

## Aiheesta muualla
Hildur Koskimies

**Hildur Koskimies**, vuoteen 1907 *Forsman* (2. heinäkuuta 1861 Jurva – 17. maaliskuuta 1960) oli suomalainen koulunopettaja ja suomentaja.  

Hildur Koskimiehen vanhemmat olivat rovasti Oskar Wilhelm Forsman ja tämän toinen puoliso Maria Gustava Ahlholm. Koskimies kävi koulua Vaasassa ja Helsingissä, valmistui tyttökoulusta 1879 ja sai päästötodistuksen ruotsalaisesta jatko-opistosta 1881. Koskimies suoritti sitten tutkintoja eri opetusaineissa ja vuonna 1891 auskultoinnin jälkeen hän suoritti käytännölliset opettajakokeet. Hän teki opintomatkoja Saksaan ja Sveitsiin. 

Koskimies oli Porin suomalaisen yksityisen tyttökoulun saksan kielen ja historian opettajana vuodesta 1881 ja koulun tultua valtion haltuun 1919 sen seuraajaksi perustetun Porin tyttölyseon saksan kielen nuorempana lehtorina 1921–1931. Hän jäi eläkkeelle 1931. Koskimies suomensi useita teoksia ja hän kirjoitti uskonpuhdistaja Martti Lutherin puolison Katharina von Boran elämäkerran.
__NOTOC__
## Teokset
* *En helig förpligtelse*. Helsingfors 1903
* *Katarina von Bora : Lutherin puoliso*, WSOY, 1918.
* *Porin suomenkielinen yksityistyttökoulu 1880-1920 : muistojulkaisu*. toimittanut Hildur Koskimies. Satakunnan kirjateollisuus, 1920

## Suomennoksia
Nimellä *Hildur Forsman*:
* Karl Gustaf Rosendahl : *Lemun rannalla: laulunäytelmä kahdessa kuvaelmassa*. Palander, Pori 1885
* Erik Tollstadius : *Kultainen aarrearkkunen: otteita hänen saarnoistaan*. Satakunnan kirjakauppa, Pori 1901
* Hans Lassen Martensen : *Jokapäiväiseksi hartaudeksi, kootut piispa Martensenin saarnoista*; suomennos tanskan kielestä. G. W. Edlund, Helsinki 1901
* Cecilia Ulrika Laura Lovisa Bååth-Holmberg : *Historian Kuvastosalista: tositarinoita nuorisolle*. G. W. Edlund, Helsinki 1904, alkuteos *I häfdernas hall*
Nimellä *Hildur Koskimies*:
* Theodor Grünewald : *Opettajakutsumuksen ihanteellisuudesta* ; toisesta saksankielisestä painoksesta suomentanut H. K. Karjalan kirjakauppa, Sortavala 1907
* André Theuriet : *Kuvia ja kertoelmia: valikoima maalaisjutelmia* ; suomentaneet H. ja I. Koskimies. Kansa, Hämeenlinna 1909
* Helene Stökl : *Herran palveluksessa: neljä elämäkertaa* ; toisesta saksalaisesta painoksesta suomentanut Hildur Koskimies. Wäinämöisen kirjakauppa, Tampere 1909

## Muita käännöksiä
* *"Christ lag in Todesbanden" : kantat af [[J. S. Bach]]*; övers. och förklaringar av H. K. Helsingfors 1916

## Lähteet
Regan Poole

**Regan Leslie Poole** (s. 18. kesäkuuta 1998 Cardiff) on walesilainen jalkapalloilija, joka edustaa Englannin valioliigassa pelaavaa Manchester Unitedia. Pelipaikaltaan Poole on keskuspuolustaja.

Poole debytoi Newport Countyn paidassa Englannin kakkosliigassa kaudella 2014–2015 vain 16-vuotiaana. Yhteensä hän pelasi seuran paidassa 15 ottelua. Syyskuussa 2015 Poole siirtyi Manchester Unitediin. Hän debytoi seuran edustusjoukkueen paidassa helmikuussa 2016 Eurooppa-liigan ottelussa FC Midtjyllandia vastaan.

Poole on edustanut Walesia alle 17-vuotiaiden maajoukkuetasolla.

## Lähteet
Kolulampi (Parkano)

**Kolulampi**  on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kolulampi on osa Sammatinjoen valuma-aluetta.

## Maantietoa
Lammen pituus on 500 metriä, leveys 150 metriä ja sen pinta-ala on 4,1 hehtaaria. Se sijaitsee kolme kilometriä Jaakkolankylästä koilliseen Kouluvuoren ja Kolukankaan välissä olevalla ojitetulla suolla. Lampeen laskee kahdeksan suo-ojaa, joista pohjoispäässä oleva toimii samalla lameen laskuojana. Laajat suolaueiden ojitukset ovat hävittäneet lammen luontaisen laskuojan alkuperäisen paikan. Se on laskenut 3,5 kilometrin mittaisena Saaresjokeen Saaresjärven ja Sammatinjärven väliin Koluluoman nimisenä ojana. Rantaviivan pituus on 1,1 kilometriä ja ranta on Koluvuoren rinnettä lukuun ottamatta suota. Rinteessä on kaksi vapaa-ajan asuntoa, joille johtaa tiet seututieltä 332.

## Lähteet
Difenyylietikkahappo

**Difenyylietikkahappo** (C14H12O2) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää muiden kemikaalien valmistukseen ja analyyttisessä kemiassa reagenssina.

## Ominaisuudet

Huoneenlämpötilassa difenyylietikkahappo on valkoista kiteistä ainetta. Yhdiste liukenee vain pienissä määrin veteen ja paremmin kuumaan kuin kylmään veteen. Se on liukoista moniin orgaanisiin liuottimiin kuten etanoliin, dietyylieetteriin ja kloroformiin. Difenyylietikkahappo on heikko happo, ja sen pK<sub>a</sub>-arvo on 3,94. UV-säteilytyksen alaisena difenyylietikkahappo reagoi akridiinin kanssa dekarboksyloivalla kytkentäreaktiolla muodostaen optisesti aktiivisia kiraalisia kiteitä.

## Valmistus ja käyttö
Difenyylietikkahappoa voidaan valmistaa kuumentamalla bentsiilihapon etanoliliuosta punaisen fosforin ja vetyjodidin läsnä ollessa. Toinen tapa on difenyyliasetonitriilin hydrolyysi.

Difenyylietikkahappoa voidaan käyttää eräiden lääkeaineiden valmistukseen. Kuivaan, vedettömään tetrahydrofuraaniin liuotettua difenyylietikkahappoa voidaan käyttää emäksisten organometalliyhdisteiden, esimerkiksi organolitiumyhdisteiden, konsentraation määrittämiseen. Ensimmäinen emäsekvivalentti deprotonoi happoryhmän ja toinen emäsekvivalentti deprotonoi bentsyylisessä asemassa olevan protonin, jolloin muodostuu kirkkaankeltainen karbanioni ja tämä osoittaa titrauksen päätepisteen.

## Lähteet
Ruskie neitsyt

**Ruskie neitsyt** on Lauri Kokkosen kirjoittama näytelmä vuodelta 1969. Näytelmä kertoo suomalaisten miehitysajasta pienessä itäkarjalaisessa kylässä jatkosodan aikaan. Näytelmä sai ensi-iltansa Porin Teatterissa 1972 Ossi Räikän ohjaamana. Sitä esitettiin useissa teattereissa varsinkin 1970-luvulla ja se herätti pahennusta kuvatessaan suomalaista miehityshallintoa Itä-Karjalassa kriittiseen sävyyn. Näytelmä on julkaistu kirjana vuonna 1973. 

## Lähteet
* *Ruskie neitsyt* Näytelmä 1969. Painettu Porvoossa 1973, WSOY.
* Palander, Misa & Suutela, Hanna (toim.) 2005. Seiskytluvun teatterin moninaiset äänet. Like: Helsinki.
* http://yle.fi/aihe/artikkeli/2011/06/03/ita-karjalaa-suomalaistettiin-kouluin-ja-keskitysleirein
* http://yle.fi/vintti/yle.fi/blogit.yleradio1.yle.fi/paiviistala/viikon_taiteilijavieraita.html 
* http://ilona.tinfo.fi/esitys_lista.aspx?lang=fi
* http://www.aikamatkasatakunnassa.fi/teatterihistoriaa/aikamatkatekstit.html
Muller (jalkapalloilija)

**Muller Pereira Roque** (s. 15. marraskuuta 1990 Barretos) on brasilialainen jalkapalloilija, joka edustaa Veikkausliigassa pelaavaa PS Kemi Kingsiä. Pelipaikaltaan Muller on keskuspuolustaja.

Muller siirtyi vuonna 2010 portugalilaisesta Mirandelasta toiseen portugalilaisseuraan Oliveira Douroon, jossa hän pelasi vain puolisen vuotta. Vuodet 2011–2012 Muller pelasi kotimaansa Tigres do Brasilissa ja vuodet 2012–2013 Internacionalin kakkosjoukkueessa. Vuodet 2013–2014 hän pelasi niin ikään brasilialaisessa Ferroviáriassa. Huhtikuussa 2014 Muller siirtyi Clube Atlético Bragantinoon, josta hän siirtyi helmikuussa 2015 portugalilaiseen Tourizenseen. Tourizensessa Muller pelasi 12 ottelua. Helmikuussa 2016 Muller siirtyi Suomen Veikkausliigan PS Kemiin.

Mullerin isoveli Maicon on myös ammattilaisjalkapalloilija. Hän on voittanut muun muassa Eurooppa-liigan, Primeira Ligan ja pelannut Mestarien liigaa FC Porton paidassa. Myös Mullerin toinen veli Maurides on pelannut Portugalin Primeira Ligassa.

## Lähteet
Leisure Suit Larry Goes Looking for Love (in Several Wrong Places)

**Leisure Suit Larry Goes Looking for Love (in Several Wrong Places)** on toinen peli *[[Leisure Suit Larry]]* -pelisarjassa. Sierra On-Line julkaisi sen vuonna 1988. Kuten edeltäjänsäkin, peli julkaistiin useammille alustoille, kuten MS-DOS, Atari ST ja Amiga. Pelimoottorina on Sierra's Creative Interpreter (SCI0), joka mahdollistaa 16-värisen EGA-grafiikan ja osittain hiiriohjatun käyttöliittymän. Pelimoottori tukee myös FM- ja General MIDI -musiikkia.

Pelissä Larry Laffer ajautuu trooppiselle saarelle epäonnisen laivamatkan jälkeen. Edellisen pelin (*[[Leisure Suit Larry in the Land of the Lounge Lizards]]*) kritisoinnin takia Sierra jätti tietoisesti pois seksuaalissävytteisiä kohtauksia.

## Pelaaminen
Ensimmäiseen *Leisure Suit Larry* -peliin verrattuna tämä peli etenee lineaarisesti samalla lailla kuin Sierran muut seikkailupelit, erityisesti myöhäisemmät pelit *[[King’s Quest]]* -pelisarjassa. Pelihahmon liikkeitä ohjataan näppäimistön nuolinäppäimillä, hiirellä ja peliohjaimella, vaikka tekstiparseria käytetään kaikkeen muuhun toimintaan. Pelaajan on selvitettävä pelissä erilaisia arvoituksia ja sokkeloita. Erilaisia esineitä pelaajan on myöskin löydettävä päästäkseen eteenpäin pelissä, muussa tapauksessa peli saattaa päättyä Larryn kuolemaan. Vaikka pelissä ei ole mitään näkyviä aikarajoituksia, täytyy tietyt asiat tehdä ripeästi, jotta päästään seuraavaan pelikohtaukseen.

## Juoni
Pelin alussa Larry on leikkaamassa ruohoa omakotitalon nurmikolla. Talon omistaja Eve, jonka kanssa Larry oli seksuaalisessa kanssakäymisessä ensimmäisessä pelissä, ajaa talon pihaan avoautollaan. Eve hädin tuskin muistaa kuka Larry on, ihmettelee miksi tämä leikkaa ruohoa ja käskee tämän raivoisasti painua matkoihinsa ja tehostaa käskyä antamalla koiransa virtsata Larryn päälle. Larryn tajutessa, että Eve oli vain yhden illan juttu, hän lähtee lätkimään. Vähän myöhemmin Larry osallistuu television viihdeohjelmaan, missä voittaa ilmaisen lomamatkan. Valmistautuessaan laivaristeilylle, yksi mikrofilmi joutuu vahingossa Larryn haltuun; tämä saa KGB:n kuten myös hullun tiedemiehen Dr. Nonookeen Larryn jäljille.

Pelin aikana Larry käy useassa parturissa. Parturit ovat koomisesti kaikki samannäköisiä missä Larry sitten parturipalveluita käyttääkin.

## Pelin julkaisu
SCI-pelimoottorin kanssa Sierra jätti pois levykkeisiin perustuvat kopiosuojausmenetelmät. Pelin alussa on kopiosuojausruutu, jossa näytetään useita kuvia naisista. Pelaajan on annettava näytetyn naisen puhelinnumero, joka löytyy pelin ohjekirjasta. Jotkin versiot pelistä sisältävät dokumentoimattoman tavan ohittaa kopiosuojaus, kuten kirjoittamalla 0724 puhelinnumeroksi. Al Lowen syntymäpäivä on 24. heinäkuuta ja hän laittoi numeron peliin testausta varten, jotta hänen ei olisi tarvinnut joka kerta etsiä kopiosuojauskoodia ohjekirjasta.

## Lähteet

## Aiheesta muualla
* 
* ''Leisure Suit Larry Goes Looking for Love''  sivustolla Universal Gaming Database
* ''Leisure Suit Larry Goes Looking for Love (In Several Wrong Places)'' – Adventure Classic Gaming Tietoa pelistä ja ruudunkaappauksia
Itäinen kylpylä

**Itäinen kylpylä** on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Kylpylä sijaitsi Olympian temenos-alueen eli *Altiksen* itäpuolella, mistä se on saanut nykyisen nimensä. Se rakennettiin roomalaisella ajalla keisari Septimius Severuksen aikana 200-luvun jaa. alussa noin vuonna 65–67 jaa. rakennetun Neron huvilan paikalle, johon oli myös kuulunut pienempi kylpylä.

Uusi kylpylärakennus säilytti Neron huvilan läntisen julkisivun ja keskuspihan sekä useita sen huoneista. Sisäänkäynti oli etelästä vestibyylin kautta. Lisäksi siihen kuului useita kylmiä (*frigidaria*) ja kuumia (*caldaria*) huoneita sekä suuri kahdeksankulmainen lämmin huone (*tepidarium*), jossa oli holvattu katto ja meriaiheisilla mosaiikeilla koristeltu lattia. Kylpylään kuului myös muun muassa altaita ja puutarhapiha.

## Lähteet
Kladeoksen kylpylä

**Kladeoksen kylpylä** on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Kylpylä on saanut nykyisin käytetyn nimensä siitä, että se sijaitsi Kladeosjoen rannalla aivan Olympian alueen länsilaidalla. Sen paikalla sijaitsi alun perin varhaisemman Kreikkalaisen kylpylän uima-allas. Kylpylä rakennettiin roomalaisella ajalla 100-luvulla jaa. samaan aikaan läheisen niin kutsutun Roomalaisen majatalon kanssa. Tuohon aikaan kylpylät alkoivat muuttua yksinkertaisista kreikkalaisista kylpylöistä ylellisemmiksi vapaa-ajanviettopaikoiksi.

Kylpylän pinta-ala oli noin 400 neliömetriä. Siinä oli useita huoneita, mukaan lukien atrium, pukeutumishuone, hikoiluhuone sekä huoneita kuumille ja kylmille kylvyille. Osassa huoneita oli kylpyammeita. Katot oli holvattu. Kylpylän lattiat oli koristeltu mosaiikein, joista osa on säilynyt ja kunnostettu. Muutoin rakennus on säilynyt suhteellisen huonosti, sillä joen virtaama on vuosisatojen aikana huuhtonut suuren osan siitä pois.

## Lähteet
Kronioksen kylpylä

**Kronioksen kylpylä** eli *Pohjoinen kylpylä* on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Kylpylä rakennettiin roomalaisella ajalla noin vuonna 100 jaa. varhaisemman hellenistisellä ajalla rakennetun talon ja kylpylän paikalle. Rakennusta muutettiin usein sen historian aikana. Se kärsi vahinkoja maanjäristyksessä 200-luvulla jaa. mutta säilyi käytössä 400- tai 500-luvulle jaa. saakka. Loppuaikoina rakennuksessa toimi muun muassa viininpuristamo ja keramiikkapaja.

Kylpylä sijaitsi Olympian temenos-alueen eli *Altiksen* pohjoispuolella pohjoiseen Prytaneionista, aivan Kronioskukkulan juurella, josta se on saanut nykyisen nimensä. Rakennuksen ydin oli peristyylipiha, jonka ympärillä oli lukuisia huoneita. Pihan lattia oli koristeltu meriaiheisella mosaiikilla, jossa oli kuvattu muun muassa Triton, merihevosia, nereidejä ja delfiinejä.

Rakennus löydettiin kaivauksissa jo vuonna 1880, mutta sen järjestelmälliset tutkimukset suoritettiin vasta vuosina 1987–1991. Osa lattiamosaiikeista on kunnostettu paikan päälle, kun taas osa on Olympian arkeologisessa museossa.

## Lähteet
Roomalainen majatalo

**Roomalainen majatalo** on nimitys, jota käytetään eräästä antiikin aikaisesta majatalona toimineesta rakennuksesta Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Majatalo rakennettiin nimensä mukaisesti roomalaisella ajalla noin vuonna 100 jaa. samaan aikaan sen lähellä sijaitsevan roomalaisen niin kutsutun Kladeoksen kylpylän kanssa. Samalla paikalla oli aiemmin sijainnut klassisella kaudella tehtyjä vaatimattomampia rakennuksia. Majatalo rakennettiin lukuisten Olympian kisoihin saapuneiden vieraiden majoittamista varten. Sitä laajennettiin useassa vaiheessa.

Majatalo sijaitsi Olympian temenos-alueen eli *Altiksen* ulkopuolella Olympian länsilaidalla Kladeoksen kylpylän eteläpuolella ja Feidiaan työpajan länsipuolella lähellä Kladeosjokea. Alkuperäinen rakennus koostui peristyylipihasta, jonka ympärillä oli joukko huoneita. Myöhemmin sen itäpuolelle rakennettiin toinen peristyylipiha ja lisää majoitustiloja. Monet huoneista oli koristeltu lattiamosaiikein. Osa niistä on säilynyt ja kunnostettu.

## Lähteet
1974 British Winter Tour

**1974 British Winter Tour** oli Pink Floydin lyhyt konserttikiertue talvella 1974  Britanniassa. Kiertue alkoi 4. marraskuutaa 1974 ja päätyi 14. joulukuuta 1974.
Marraskuun kuudennetoista päivän Show’n taltioi BBC Radio One ja se esitettiin Alan Freeman Show’ssa 11. tammikuuta 1975.

## Kiertuepäivät

## Muusikot
*David Gilmour – laulu, kitara 
*Roger Waters – basso, laulu
*Richard Wright – kosketinsoittimet, laulu
*Nick Mason – rummut
### Kiertuemuusikot
*Dick Parry – saksofoni
*The Blackberries (Venetta Fields & Carlena Williams) – taustalaulu

## Kappalelista
;Ensimmäinen setti:
#"Shine On You Crazy Diamond" (kappaletta työstettiin vielä)
#"Raving and Drooling" (varhainen versio kappaleesta "Sheep"")
#"You've Got to Be Crazy" (varhainen versio kappaleesta Dogs")

;Toinen setti:
#"Speak to Me" 
#"Breathe"
#"On the Run"
#"Time"
#"The Great Gig in the Sky"
#"Money"
#"Us and Them"
#"Any Colour You Like"
#"Brain Damage"
#"Eclipse"

Encore:
#"Echoes"

## Lähteet

*Brain Damage.co.uk
Kansainvälinen olympia-akatemia

**Kansainvälinen olympia-akatemia** (; ) on Kansainvälisen olympiakomitean suojeluksessa ja Kreikan olympiakomitean alaisuudessa toimiva urheiluakatemia. Se ilmoittaa tavoitteekseen muun muassa olympia-aatteen opettamisen, tutkimisen ja edistämisen sekä yhteistoiminnan kansallisten olympia-akatemioiden kanssa.

Akatemia toimii Kreikassa lähellä Archaía Olympían ja Archaía Písan kyliä, vain kilometrin päässä antiikin aikaisten Olympian kisojen kotipaikasta Olympian lehdosta. Akatemian tiloihin kuuluu majoitus- ja opetustiloja, konferenssikeskus, kirjasto, ulkoilma-teatteri sekä urheilupaikkoja.

Akatemia sai alkunsa nykyaikaisten olympialaisten isän Pierre de Coubertinin vierailtua Olympiassa vuonna 1927. Tuolloin esille nousi olympia-aatteeseen liittyvän akateemisen keskuksen perustaminen. Kansainvälinen olympiakomitea teki päätöksen akatemian perustamisesta vuonna 1949. Akatemia aloitti toimintansa pienimuotoisena vuonna 1961. Ensimmäinen kokoontuminen oli tuolloin vasta esiin kaivetulla Olympian stadionilla.

## Lähteet

## Aiheesta muualla

* International Olympic Academy
Olympian kaivausten historian museo

**Olympian kaivausten historian museo** () on museo Archaía Olympían kylässä Kreikassa. Se sijaitsee Olympian arkeologisen alueen lähellä ja esittelee alueen arkeologisten kaivausten historiaa.

Museo on keskittynyt Saksan arkeologisen instituutin alueella vuodesta 1875 suorittamien laajojen kaivausten vaiheiden esittelyyn. Kaivaukset ovat yhdet tärkeimmistä ja sekä kestoltaan, mittaluokaltaan että kustannuksiltaan yhdet suurimmista koko Kreikassa. Museota ei tule sekoittaa Olympian arkeologiseen museoon, joka sijaitsee myös arkeologisen alueen yhteydessä ja esittelee arkeologiselta alueelta tehtyjä löytöjä. Lähellä sijaitsee myös Olympian kisojen historian museo, joka esittelee Olympian kisojen historiaa tähän liittyvien löytöjen kautta.

Museo toimii Palaió Eforeío (”Vanha eforaatti”) -nimisessä rakennuksessa, joka on rakennettu 1900-luvun alussa jonkin verran myöhemmin kuin aivan sen vieressä sijaitseva vanhan arkeologisen museon rakennus, joka on nykyisin kisojen historian museon käytössä. Aiemmin rakennus on toiminut muun muassa alueella toimineiden arkeologien työtilana sekä löydösten varastotilana. Vuonna 2003 Ateenan vuoden 2004 olympialaisten alla rakennus päätettiin avata kaivauksia esitteleväksi museoksi.

Kaivausten historiaa esitellään muun muassa alueesta eri vaiheessa tehtyjen maalausten ja piirrosten sekä lukuisten valokuvien ja muiden dokumenttien kautta. Museossa on myös muun muassa kaivajien käyttämiä työkaluja.

## Lähteet
Eteläinen kylpylä

**Eteläinen kylpylä** on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Kylpylä rakennettiin roomalaisella ajalla alueen monien muiden tuon ajan kylpylöiden ohella. Se sijaitsi nykyisen nimityksensä mukaisesti Olympian temenos-alueen eli *Altiksen* ja Zeuksen temppelin eteläpuolella ja heti Leonidaionin itäpuolella. Kylpylä oli Kreikan ensimmäinen, jossa käytettiin roomalaisten kehittämää hypokaustitekniikkaa, jossa kuuma ilma johdettiin kiertämään kuumien kylpytilojen lattian alla ja seinien sisällä. Rakennuksen lattiat oli koristeltu mosaiikein.

## Lähteet
San Pedro de la Nave

**San Pedro de la Nave** on visigoottien rakentama esiromaaninen kirkko El Campillossa, Zamoran maakunnassa, Espanjassa. Jotta kirkko ei olisi jäänyt vuonna 1930 rakennetun Ricobayon padon vesialtaan alle, se purettiin ja siirretiin kivi kiveltä, ja samalla restauroitiin.

## Lähteet

## Aiheesta muualla
Ibrahim pašša

**Ibrahim pašša** voi tarkoittaa seuraavia henkilöitä:

* Ibrahim pašša (Egypti), egyptiläinen viranhaltija ja sotapäällikkö

## Osmanien valtakunnan suurvisiiri

* Çandarlı Ibrahim pašša (I), suurvisiirinä 1421–1429
* Çandarlı Ibrahim pašša (II), suurvisiirinä 1498–1499
* Pargalı Ibrahim pašša, suurvisiirinä 1523–1536
* Damat Ibrahim pašša, suurvisiirinä kolmesti 1500-luvun lopulla
* Kara Ibrahim pašša, suurvisiirinä 1683–1685
* Hoca Ibrahim pašša, suurvisiirinä 1713
* Nevşehirli Damat İbrahim pašša, tulppaanikauden suurvisiiri 1718–1730
* Kabakulak Ibrahim pašša, suurvisiirinä 1731
Vehnäpelto ja variksia

**Vehnäpelto ja variksia** on Vincent van Goghin öljyvärimaalaus heinäkuulta 1890. Se on Van Goghin maalauksista ehkä rajuimmin maalattu ja kuvastaa Van Goghin silloista surullista ja yksinäistä tunnetilaa monin keinoin: värein, sommitelmaltaan ja siveltimenvedoin. Van Gogh maalasi teoksen Auversissa vähän ennen itsemurhaansa.

## Lähteet
Team Qhubeka Assos

**Team Qhubeka** (UCI-tunnus TQA) on eteläafrikkalainen pyöräilytalli, joka kilpaili World Tour -kilpailusarjassa 2016–2021. Se aloitti toimintansa nimellä MTN vuonna 2007. Vuosina 2016−2019 joukkue tunnettiin nimellä Team Dimension Data for Qhubeka, vuonna 2020 nimellä NTT Pro Cycling ja 2021 Team Qhubeka Assos ja Team Qhubeka - NextHash. Talli ei onnistunut löytämään uutta sponsoria kaudelle 2022, ja jatkaa toimintaansa UCI Continental -tasolla.

Joukkue saavutti ensimmäisen suuren voittonsa kun Gerald Ciolek voitti vuoden 2013 Milano – San Remo -kilpailun, yhden viidestä *monumentista*. Joukkue osallistui ensi kertaa suureen ympäriajoon, kun se pääsi villin kortin avulla vuoden 2014 Espanjan ympäriajoon. Dimension Datasta tuli ensimmäinen afrikkalainen World Tour -sarjassa kilpaileva pyöräilytalli, kun sille myönnettiin lisenssi kaudelle 2016.

## Lähteet

## Aiheesta muualla
* Tallin verkkosivut
Olympian kisojen historian museo

**Olympian kisojen historian museo** () on antiikin aikaisten Olympian kisojen historiaa esittelevä museo Archaía Olympían kylässä Kreikassa lähellä Olympian arkeologista aluetta.

## Historia

Museo toimii uusklassisessa rakennuksessa, joka on valmistunut vuonna 1888. Se rakennettiin Andréas Syngróksen rahoituksella ja sen suunnittelivat Friedrich Adler ja Wilhelm Dörpfeld. 
Rakennuksessa toimi alun perin Olympian arkeologinen museo, joka oli Kreikan ensimmäisiä maakunnallisia museoita ja myös ensimmäisiä museoksi alun perin rakennettuja rakennuksia. Se siirtyi nykyiseen museorakennukseensa vuonna 1982. Tämän jälkeen vanha museorakennus oli lähinnä varastokäytössä useita vuosia.

Rakennus kunnostettiin vuosina 1999–2004 Ateenan olympialaisten alla, sillä läheiselle Olympian arkeologiselle alueelle oli odotettavissa paljon turisteja, ja siihen perustettiin Olympian kisojen historiaa esittelevä museo. Museo avattiin 24. maaliskuuta 2004. Museon vieressä sijaitsee Olympian kaivausten historian museo.

## Kokoelmat

Museon näyttely esittelee Olympian kisojen sekä antiikin kreikkalaisen urheilun yleistä historiaa esihistorialliselta ajalta 1000-luvulta eaa. aina antiikin ajan lopulle saakka. Se esittelee kisojen urheilulajeja erilaisten arkeologisten löydösten kautta. Kokoelmiin kuuluu yli 460 esinettä, mukaan lukien minolaisen ja mykeneläisen ajan löytöjä; varhaisia pronssisia ja terrakotasta tehtyjä figuriineja, jotka esittävät muun muassa vaunoajoa; urheilijoita esittäviä pienoispatsaita ja keramiikkaa, jonka koristelut esittävät eri urheilulajeja; urheilijoita esittäneiden patsaiden jalustoja ja niiden piirtokirjoituksia; sekä urheilijoiden käyttämiä esineitä, kuten kiekkoja, painoja ja aryballoksia.

Museossa on esillä myös muihin panhelleenisiin kisoihin (Isthmian kisat, Nemean kisat ja Python kisat) sekä Panathenaia-juhlan kisoihin liittyviä löytöjä eri puolilta Kreikkaa.


Model of the sanctuary of Olympia during the 3th-4th c. AD.jpg|Pienoismalli Olympian pyhäkköalueesta.
Reconstrunction of a bronze tripod cauldron.jpg|Rekonstruktio pronssisesta tripodikattilasta 700-luvulta eaa.
Bronze head of a copy a boy.jpg|Pronssinen pojan pää, 100-luku eaa.
Inscription on bronze with a list of athletes.jpg|Urheilijaluettelo, 1. vuosisata eaa.–300-luku jaa.
Long jumper.jpg|Pituushyppääjä kuvattuna astiassa.
Pieces into Museum of the History of the Ancient Olympic Games.jpg|Pronssikiekko ja pituushyppypaino, 500/400-luku eaa.


## Lähteet

## Aiheesta muualla
Hannele Rubinstein

**Hannele Rubinstein** (o.s. Kaila, 26. lokakuuta 1949 Helsinki) on suomalainen teatteriohjaaja. Rubinstein on työskennellyt muun muassa Helsingin Kaupunginteatterissa ja Tampereen Työväen Teatterissa, lisäksi hän on ohjannut ja käsikirjoittanut muutamia televisiotuotantoja. Hänen taiteelliseen toimintaansa lukeutuu myös dramatisointeja ja käännöstehtäviä. 

## Elämä ja ura
Hannele Rubinstein syntyi kirjailija Osmo Kailan ja voimistelunopettaja Leena Lehtosen perheeseen. Hänen opintoihinsa kuuluu teatteritaiteen ohella muun muassa graafista suunnittelua. Työskenneltyään lyhyen aikaa Steinerkoulun opettajana Rubinstein toimi graafikkona vuosina 1974–1981. Vuosina 1986–1988 hänellä oli pesti Yleisradion TV1:ssä ja vuosina 1993–1995 kiinnitys Kotkan kaupunginteatteriin.

Rubinsteinin teatteriohjauksia ovat muun muassa *Loistava Josef*, *Eteisiin ja kynnyksille* - kumpainenkin Helsingin Kaupunginteatterissa - sekä *Torakkamessu* ja *Neito kulkee vetten päällä* Tampereen Työväen Teatterissa. Rubinstein on työskennellyt niin ikään Kajaanin kaupunginteatterissa ja Jyväskylän kaupunginteatterissa, jossa hän ohjasi suomalaisen klassikkonäytelmän *Särkelä itte*. Kotkan kaudellaan Rubinstein ohjasi muun muassa Henrik Ibsenin klassikkodraaman *[[Nukkekoti (näytelmä)|Nukkekoti]]* ja suomalaisen musiikkinäytelmän *Balladi Rosvo-Roopesta*.

Rubinsteinin uran myöhempiä ohjaustehtäviä ovat muun muassa englantilaisen Michael Fraynin komedia *Ei ketään kotona* (*Noises Off*) Seinäjoen kaupunginteatterissa ja irlantilaisen Brian Frielin draama *Elonkorjuujuhla* (*Dancing at Lughnasa*) Kuopion kaupunginteatterissa.

Hannele Rubinstein avioitui Amos Rubinsteinin kanssa 1975. Liitto päättyi eroon 1983, jolloin hän avioitui muusikko Petri Tiilin kanssa. Pariskunta on tehnyt taiteellista yhteistyötä muun muassa Kotkan kaupunginteatterissa näytelmässä *Adrian Molen salainen päiväkirja*. Hannele Rubinsteinilla on tytär Riina (s. 1976).

## Filmografia
### Televisiotuotannot
*Fakta homma (1986–1987)
*Ahkera Liisa (1986)
*Hinnalla millä hyvänsä (1987)
*Suurin on rakkaus (2002)

## Lähteet ja viitteet
*Teatterit ja teatterintekijät 2005, Like Kustannus Oy, Helsinki 2005, 

## Aiheesta muualla
*Kansalliskirjasto Finna / Haku: Rubinstein, Hannele
Tata Consultancy Services

**Tata Consultancy Services Ltd** (**TCS**) on Intian suurin ja maailman kymmenenneksi suurin IT-alan yritys (2013). Yhtiö tarjoaa asiakkailleen IT-palveluja, -konsultointia ja liiketoimintaratkaisuja ja toteuttaa liiketoiminnan muutosprosesseja. Yhtiön kotipaikka on Mumbai.  Yhtiön osake noteerataan Intian Mumbain molemmissa pörsseissä (BSE ja NSE). Tata Consultancy Services teki yli 22 miljardin dollarin liikevaihdon tilikautena 2020–2021, ja sen markkina-arvo oli 169,9 miljardia dollaria 25.1.2021.  

Yhtiö aloitti toimintansa vuonna 1968 Tata Sons Ltd -yhtiöön perustetusta divisioonasta. Tammikuussa 1995 perustettiin erillinen Tata Consultancy Services Ltd. -yhtiö. Vuonna 2021 yhtiö oli läsnä 46 eri maassa ja sillä oli yli 488&nbsp;000 työntekijää 154 kansallisuudesta 46 maassa. 

Yritys sijoittui Forbesin maailman tuhannen innovatiivisimman yrityksen listalle sijalle 64.  Intialaispörssien listauksessa se oli maaliskuun 2016 alussa markkina-arvoltaan (4,5 biljoonaa Intian rupiaa) Intian suurin julkisesti noteerattu yhtiö. 

TCS kuuluu intialaiseen, vuonna 1868 perustettuun markkina-arvoltaan yli 100 miljardin dollarin suuruiseen monialakonserni Tata Groupiin. Tata Groupin liikevaihto oli 106 miljardia dollaria tilikaudella 2019–2020, ja konsernilla on tällä hetkellä 30 tytäryhtiötä 10 eri toimialalla, joista Tata Consultancy Services on yksi. Tata Group työllisti vuonna 2021 yli 750&nbsp;000 työntekijää. 

## Lähteet

## Aiheesta muualla

*Tata: Our heritage (Tata konsernin historiaa)  (tata.com)
Fekosteroli

**Fekosteroli** geneeriseltä nimeltään *24-metyleeni-5-alfa-kolest-8-en-3-beta-oli; 24-metyleeni-kolest-8-en-3-beta-oli; 516-86-9; delta-8(24),28-ergostadienoli* on steroli, joka muistuttaa sienten ergosterolia ja on tavattavissa niiden solukalvossa. Se muistuttaa muodoltaan ja biologisilta ominaisuuksiltaan D-vitamiineja ja kolesteroleja.

Tämä orgaaninen yhdiste on tullut tietoisuuteen lähinnä leivinhiivan valmistuksen yhteydessä, koska se kestää hiivan luontaista ergosterolia paremmin lämpöä ja nopeutaa siksi tuotantoa. Molekyylin kemiallinen kaava on C28H46O, molekyylipaino 398,68 g/mol-1   ja CAS-numero 516-86-9.

## Lähteet

## Aiheesta muualla
*Kyoto Encyclopedia of Genes and Genomes (KEGG): Fecosterol 
*ChemBlink: 8(9),(5-alpha)-Cholesten-24-Methylene-3-beta-Ol
Infosys

**Infosys Ltd** on suuri intialainen IT-alan yritys. Yhtiö myy asiakkailleen erityisesti ohjelmistokehitystyötä, informaatioteknologiaa, liiketoiminnan konsultointia ja ulkoistamispalveluja. Yhtiön kotipaikka on Bangalore.

Yhtiön osake noteerataan Intian Mumbain molemmissa pörsseissä (BSE ja NSE) ja New Yorkin pörssissä. Maaliskuun 2016 alussa se oli markkina-arvoltaan (2582,91 miljardia Intian rupiaa) Intian neljänneksi suurin julkisesti noteerattu yhtiö.

Yritys on läsnä 50 eri maassa ja sillä on noin 193&nbsp;000 työntekijää (2016). Yritys on kasvanut yritysostoin esimerkiksi Euroopassa, ja on kertonut pyrkivänsä jatkamaan yritysostojaan laajentuakseen.

## Lähteet

## Aiheesta muualla
Garland (1620)

**Garland** oli Englannin kuninkaallisen laivaston vuonna 1620 vesillelaskettu 42-tykkinen niin sanottu Middling ship, joka myöhemmin luokiteltiin kolmannen luokan linjalaivaksi.

## Valmistus
Alus tilattiin 10. maaliskuuta 1620 Deptfordin telakalta, jossa rakennustöistä vastasi William Burrell. Se laskettiin vesille vielä saman vuoden lopulla.

## Palvelus
Alus oli ensimmäisen kerran palveluksessa 1623-1624 päällikkönään Sir William Best. Se taisteli Pohjanmerellä merirosvoja vastaan. Vuosina 1624-1625 aluksen päällikkönä oli Sir Richard Bingley ja 1626-1628 Sir Henry Palmer. Alus osallistui 1628 La Rochelleen tehtyyn sotaretkeen ja myöhemmin sen päällikkönä oli Sir John Chudleigh.

Alus oli kunnostettavana 1629 - 1630 Chathamissa ja lokakuussa 1630 aluksen päällikkönä oli John Mennes sekä 1634 Thomas Kettleby. Alus kuului 1636 Northumberlandin Kanaalin alueella toimineeseen laivasto-osastoon päällikkönään Richard Fogge. Aluksen päällikkönä oli 1638 David Murray ja 1640-1641 Fogge uudelleen. Alus oli 1642 Kanaalin alueella päällikkönään Robert Slingsby. Vuosina 1644-1645 aluksen päällikkönä oli Richard Owen ja 1646 John Bowen. Alus kuului 1647-1648 läntisiä merialueita valvoneeseen osastoon päällikkönään Henry Bethell. Alus osallistui Kinsalen saarron valvontaan 1649 ja sen päällikkönä oli 1649-1650 Leonard Lidcott ja 1650 Lionel Lane. Aluksen päällikkönä oli 1651-1652 John Gibbs.

Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun, jonka jälkeen aluksen päälliköksi tuli Richard Batten. Alus osallistui vielä vuoden lopulla 28. syyskuuta Kentish Knockin ja 29. marraskuuta Dungenessin taisteluihin, joissa jälkimmäisessä Alankomaiden laivasto valtasi aluksen.

Alus liitettiin Alankomaiden laivastoon nimellä *Rozenkrans* ja se tuhoutui tulipalossa Scheveningenin taistelussa 31. heinäkuuta 1653.

## Lähteet
*

### Viitteet
Martin Schmidt

**Martin Schmidt** (s. 12. huhtikuuta 1967) on sveitsiläinen jalkapallovalmentaja ja entinen pelaaja. Joulukuusta 2020 lähtien hän on toiminut FSV Mainz 05:n urheilutoimenjohtajana.

## Ura

Schmidt teki pitkän pelaajauran Sveitsin alasarajoissa edustaen FC Natersia ja FC Raronia saavuttamatta kuitenkaan suurempaa menestystä.

Valmentajaksi Schmidt siirtyi vuonna 2001, kun hänestä tuli Raronin apuvalmentaja. Toimittuaan kaksi vuotta apuvalmentajana Schmidt nousi kesällä 2003 seuran päävalmentajaksi. Hän valmensi seuraa viisi vuotta, kunnes siirtyi vuonna 2008 FC Thunin II-joukkueen peräsimeen. Kesällä 2010 Schmidtistä tuli 1. FSV Mainzin II-joukkueen päävalmentaja. Sveitsiläisen johdolla Mainz II sijoittui Regionalligassa kolmanneksi kaudella 2013/14 ja nousi kauden päätteeksi ensimmäistä kertaa 3. Ligaan. 

Helmikuussa 2015 Schmidtistä tuli FSV Mainzin edustusjoukkueen päävalmentaja tanskalaisen Kasper Hjulmandin saatua potkut. Schmidtin johdolla seura sijoittui kauden päätteeksi Bundesliigassa sijalle 11. Keväällä 2015 hän teki kolmivuotisen jatkosopimuksen Mainzin kanssa.  Kaudella 2015/16 Schmidt teki hyvää työtä Mainzin peräsimessä ja seura sijoittui kauden päätteeksi Bundesliigassa kuudenneksi, mikä oli seuran paras sijoitus viiteen vuoteen. Kaudella 2016/17 Mainz pelasi Eurooppa-liigan lohkovaiheessa. Kaksi voitto Qəbələ FK:sta, kolme tasapeliä ja tappio RSC Anderlechtille riittivät vain lohkon kolmanteen sijaan. Bundesliigassa kausi sujui heikosti ja Mainz jäi putoamiskarsintojen ulkopuolelle vain paremman maalieronsa turvin. Kauden jälkeen Mainz purki Schmidtin sopimuksen.

Syyskuussa 2017 Schmidtistä tuli Bundesliigan vaisusti aloittaneen VfL Wolfsburgin päävalmentaja. Schmidtin johdolla Wolfsburg pelasi kahdeksan ottelua ilman tappioita, mutta näistä vain yksi ottelu SC Freiburgia vastaan toi voiton. Talvitauon jälkeen peliesitykset heikkenivät ja joukkue onnistui voittamaan ainoastaan yhden kuudesta vuodenvaihteen jälkeen pelaamastaan ottelusta. Heikkojen tulosten myötä Schmidt jätti tehtävänsä seurassa jo helmikuun puolivälissä 2018.

Huhtikuun alussa 2019 Schmidtistä tuli Saksan Bundesliigassa sijalla 15 majailleen FC Augsburgin päävalmentaja. Seura erotti Schmidtin maaliskuussa 2020 Augsburgin ollessa Bundesliigassa sijalla 14.

Joulukuun lopulla 2020 Schmidt palasi Mainzin organisaatioon, kun hänestä tuli seuran urheilutoimenjohtaja.

## Lähteet